Viljayfirlýsing um friðun votlendis á Hvanneyri Svandís og Ágúst undirrita viljayfirlýsingu um verndun votlendis á Hvanneyri . Svandís Svavarsdóttir umhverfisráðherra tilnefndi Guðlaugstungur og Snæfells - og Eyjabakkasvæðið á lista Ramsarsamningsins yfir alþjóðlega mikilvæg votlendissvæði á ráðstefnu um votlendissvæði á Hvanneyri í dag . Umhverfisráðherra og landeigendur undirrituðu einnig viljayfirlýsingu um að friðlýsa votlendissvæði við Hvanneyri og að tilnefna svæðið á lista Ramsarsamningsins . “ Markmið Ramsarsamningsins er að stuðla að verndun og skynsamlegri nýtingu votlendissvæða í heiminum , sérstaklega alþjóðlega mikilvæg svæði sem búsvæði fyrir votlendisfugla . Guðlaugstungur og Snæfells - og Eyjabakkasvæðið eru mikilvæg varp - og beitilönd heiðagæsa og Hvanneyri er mikilvægur viðkomustaður blesgæsa og annarra votlendisfugla vor og haust . Fyrir eru þrjú íslensk svæði á Ramsarlistanum : Mývatn og Laxá , Þjórsárver og Grunnafjörður , ” segir í tilkynningu frá umhverfisráðuneytinu .